ઓલ્ફ ડિઝનીની ૨૦૧૩માં આવેલી એનિમેટેડ ફિલ્મ ‘ફ્રોઝેન’નું મુખ્ય પાત્ર છે. ફિલ્મમાં તેનો અવાજ જોશ ગેડે આપ્યો છે. ફ્રોઝેન ફિલ્મના પાત્ર ઓલ્ફ ઉપર ‘ઇટ્સ અ સ્મોલ વર્લ્ડ : ધ એનિમેટેડ સિરીઝ’ નામની એક ટીવી સિરિયલ પણ બનાવવામાં આવી છે. તેમજ ‘ઓલ્ફ્સ ક્વેસ્ટ’, ‘ફ્રોઝેન : ફ્રી ફોલ’ અને ‘ડિઝની ઇનફિનિટી’ નામની ત્રણ વીડિયો ગેઇમ્સ પણ બનાવવામાં આવી છે. ઓલ્ફનું પાત્ર એટલું બધું લોકપ્રિય બની ચૂક્યું છે કે તેને વિદેશના વર્લ્ડ ઓફ કલર, ડિઝની ડ્રીમ્સ, સેલિબ્રેટ ધ મેજિક અને ફેસ્ટિવલ ઓફ ફેન્ટેસી પેરેડ જેવા પાર્કમાં નિહાળી શકાય છે. ઓલ્ફના પાત્રનું એનિમેશન માર્ક હેન્ને કર્યું છે. ઓલ્ફને તેના અવાજ માટે એનિમેટેડ ફીચર પ્રોડક્શન દ્વારા એવોર્ડ એનાયત કરવામાં આવ્યો છે. ઓલ્ફના ભાઈનું નામ માર્સમેલો છે, જેને તે પોતાનો દુશ્મન સમજતો હોય છે.